text: Lego surfer derudaf, mens Barbie styrtdykker
  31 januar 2015 kl. 07.03
  Lego med hovedsæde i Billund har overhalet den amerikanske legetøjsproducent Mattel, som fik et skuffende 2014. Producenten af bl.a. Barbie-dukker har mistet syv procent markedsandel.
  Sidste år overtog det danske firma Lego pladsen som verdens største legetøjsproducent fra Mattel som følge af succesen med Lego-filmen, der til manges skuffelse ikke blev nomineret til en Oscar.
  I 2014 steg legetøjssalget i USA med fire procent, mens Mattels andel faldt med syv procent ifølge forbrugeranalysefirmaet NPD Group. I årets sidste kvartal - med julehandelen - faldt det internationale salg af Barbie-produkter alene med 12 procent.
  Lego har endnu ikke offentliggjort sine tal for 2014 ? men alt tyder på et nye rekordår for den danske legetøjsgigant.
  Konkurrencen Mattel vil nu se indad og handle kraftigt, noterer Ritzau. De nye tal fremhæver Mattels manglende evne til at være mere nyskabende end sine konkukrrencer. Salget af Barbie-dukker har været faldende i de seneste to år, da småpiger i stigende grad foretrækker elektronisk legetøj, tavlecomputere og legetøj baseret på populære film.
   
  Mattel, Inc.er en amerikansk legetøjsproducent. Mattel er etableret i1945og har hovedsæde i El Segundo i Californien. Koncernens produkter ogmærker inkluderer Fisher-Price, Barbiedukker, Monster Highdukker,Hot Wheels- og Matchboxlegetøj, Masters of the Universe, AmericanGirldukker, brætspil, WWE Toys og de tidlige 1980'eres spillekonsoler.I 2013 var omsætningen 6,34 mia. dollars. I december 2011 havdeMattel 28.000 ansatte.Virksomhedens navn er en sammentrækning af Harold "Matt" Matsonog Elliot Handler, som grundlagde virksomheden i 1945.(Kilde: Wikipedia)
  
  